CELEX: 32017R1547
Language: el
Date: 2017-09-14 00:00:00
Title: Κανονισμός (EE) 2017/1547 του Συμβουλίου, της 14ης Σεπτεμβρίου 2017, για την τροποποίηση του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

15.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 237/37
            
         ΚΑΝΟΝΙΣΜΌΣ (EE) 2017/1547 ΤΟΥ ΣΥΜΒΟΥΛΊΟΥ
   της 14ης Σεπτεμβρίου 2017
   για την τροποποίηση του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την απόφαση 2014/145/ΚΕΠΠΑ του Συμβουλίου, της 17ης Μαρτίου 2014, σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1),
   Έχοντας υπόψη την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 269/2014 του Συμβουλίου (2) θέτει σε εφαρμογή τα μέτρα που προβλέπονται στην απόφαση 2014/145/ΚΕΠΠΑ.
            
         
               (2)
            
            
               Στις 14 Σεπτεμβρίου 2017 το Συμβούλιο εξέδωσε τον εκτελεστικό κανονισμό (ΕΕ) 2017/1549 (3) για την εφαρμογή του κανονισμού (ΕΕ) αριθ. 269/2014, ο οποίος πρόσθεσε την επιχείρηση «Θαλάσσιοι Λιμένες της Κριμαίας» στον κατάλογο προσώπων και οντοτήτων που έχουν κατονομασθεί.
            
         
               (3)
            
            
               Στις 14 Σεπτεμβρίου 2017 το Συμβούλιο εξέδωσε την απόφαση (ΚΕΠΠΑ) 2017/1561 (4) για την τροποποίηση της απόφασης 2014/145/ΚΕΠΠΑ, με την οποία προβλέπεται παρέκκλιση για τις πληρωμές προς τους Θαλάσσιους Λιμένες της Κριμαίας για υπηρεσίες που παρέχονται στον αλιευτικό λιμένα του Kerch, στον εμπορικό λιμένα της Γιάλτας και στον εμπορικό λιμένα της Ευπατορίας, καθώς και για υπηρεσίες που παρέχονται από την Gosgidrografiya και από παραρτήματα των Θαλάσσιων Λιμένων της Κριμαίας που αποτελούν λιμενικούς τερματικούς σταθμούς.
            
         
               (4)
            
            
               Για την εφαρμογή του εκτελεστικού κανονισμού (EΕ) 2017/1549 και της απόφασης (ΚΕΠΠΑ) 2017/1561 απαιτείται κανονιστική δράση σε ενωσιακό επίπεδο, ιδίως προκειμένου να εξασφαλιστεί η ομοιόμορφη εφαρμογή τους από οικονομικούς φορείς σε όλα τα κράτη μέλη.
            
         
               (5)
            
            
               Συνεπώς, ο κανονισμός (ΕΕ) αριθ. 269/2014 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 269/2014 τροποποιείται ως εξής:
   
               1)
            
            
               Παρεμβάλλεται το ακόλουθο άρθρο:
               «Άρθρο 6α
               Κατά παρέκκλιση από το άρθρο 2 παράγραφος 2, οι αρμόδιες αρχές των κρατών μελών μπορούν να επιτρέπουν πληρωμές προς τους Θαλάσσιους Λιμένες της Κριμαίας για υπηρεσίες που παρέχονται στον αλιευτικό Λιμένα του Κερτς, στον Εμπορικό Λιμένα της Γιάλτας και στον Εμπορικό Λιμένα της Ευπατορίας, καθώς και για υπηρεσίες που παρέχονται από την Gosgidrografiya και από παραρτήματα των Θαλάσσιων Λιμένων της Κριμαίας που αποτελούν λιμενικούς τερματικούς σταθμούς.».
            
         
               2)
            
            
               Στο άρθρο 12 παράγραφος 1, το στοιχείο α) αντικαθίσταται από το ακόλουθο κείμενο:
               
                           «α)
                        
                        
                           που αφορούν κεφάλαια δεσμευμένα βάσει του άρθρου 2 και άδειες που χορηγήθηκαν βάσει των άρθρων 4, 5, 6 και 6α,».
                        
                     
         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Σεπτεμβρίου 2017.
      
         
            Για το Συμβούλιο
         
         
            Ο Πρόεδρος
         
         A. ANVELT
      
   
   
      (1)  ΕΕ L 78, 17.3.2014, σ. 16.
   
      (2)  Κανονισμός (EE) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ L 78, 17.3.2014, σ. 6).
   
      (3)  Εκτελεστικός κανονισμός (ΕΕ) 2017/1549 του Συμβουλίου, της 14ης Σεπτεμβρίου 2017, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (βλέπε σελίδα 44 της παρούσας Επίσημης Εφημερίδας).
   
      (4)  Απόφαση (ΚΕΠΠΑ) 2017/1561 του Συμβουλίου, της 14ης Σεπτεμβρίου 2017, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (βλέπε σελίδα 72 της παρούσας Επίσημης Εφημερίδας).